Vilagarcía de Arousa

Vilagarcía de Arousa és un municipi costaner de la província de Pontevedra, a Galícia, i capital de la comarca d'O Salnés. Està situat a l’interior de la ria d’Arousa. El terme municipal limita amb els municipis de Caldas de Reis, Vilanova de Arousa i Catoira, i es caracteritza per una combinació de zones urbanes, espais portuaris, àrees industrials i un entorn natural vinculat a la ria i a petites elevacions interiors. Amb una població de 37.677 habitants l’any 2022, és el novè municipi més poblat de Galícia i el tercer de la província de Pontevedra. El port ha estat tradicionalment un dels motors econòmics de la ciutat, amb activitats pesqueres, mercants i logístiques que han afavorit la seva projecció exterior. Destaca també el recinte firal FEXDEGA, un dels més grans de Galícia. Històricament, Vilagarcía es va desenvolupar a partir de diversos nuclis costaners i parroquials que, amb el temps, es van integrar en una estructura urbana contínua. Aquesta evolució ha estat especialment intensa a partir del segle XX, amb el creixement demogràfic associat a la indústria pesquera en les ries Baixes. Entre les celebracions més conegudes hi ha les festes de Sant Roque, així com la Festa da Auga, que constitueixen algunes de les principals festes populars de Galícia, amb una gran participació ciutadana i una llarga tradició històrica. Història Les primeres mostres de població de la zona estan representades per les restes arqueològiques trobades a O Salgueiral, a la parròquia de Bamio, datats el 2000 aC i pels petròglifs dos Ballotes, també a Bamio. Hi ha també restes de l'època dels castros: O Carril, Castro de Agudín, Monte Lobeira i, especialment, el castro Alobre. El 1812 es van constituir els municipis de Rubiáns, Sobrán, Vilagarcía i O Carril, que es van reduir a tres amb la reforma de 1835: Vilagarcía, Vilaxoán i O Carril. Vilagarcía va anar creixent gràcies al desenvolupament del port, especialment amb la construcció dels molls el 1866, i en detriment dels municipis fronterers. L'1 de març de 1913 es produeix la fusió dels tres en un únic municipi, que neix amb el nom de Vilagarcía de Arousa. Geografia Vilagarcía de Arousa es troba a la zona meridional de la ria d'Arousa formant una ampla badia. Limita al nord amb Catoira, a l'est amb Caldas de Reis, al sud amb Vilanova de Arousa i a l'oest amb la ria d'Arousa. L'extrem nord del municipi, la parròquia de Bamio, es troba a la confluència del riu Ulla amb l'oceà. Al sud destaca el Monte Lobeira amb bones vistes de tota la badia. La capital municipal la creua el riu Con. Parròquies El municipi es divideix en 12 parròquies: Arealonga (Santa Baia) Bamio (San Xens) O Carril (Santiago) Cea (San Pedro) Cornazo (San Pedro) Fontecarmoa (San Pedro) Rubiáns (Santa María) Sobradelo (San Salvador) Sobrán (San Martiño de Fóra) Sobrán (San Martiño) Solobeira (San Fins) Vilagarcía (Santa Baia) Demografia Segons el padró municipal, la seva població el 2014 era de 37.712 persones, sent el novè municipi gallec en població i el tercer de la província per darrere de Vigo i Pontevedra. Festes i tradicions Festa de Santa Rita, el 22 de maig. Festas de San Roque, el 16 d'agost. Carnaval Festa dos Maios, al maig. As Uvas, el 31 de desembre a les 12 del migdia es menja el raïm per donar la benvinguda al nou any. Noite Meiga, l'últim dissabte d'agost. Festa de la Cloïssa d'O Carril, la segona quinzena d'agost. Mostra de l'Albariño, a mitjans d'agost. Setmana Micològica, la segona quinzena de novembre. Festival d'As Revenidas, a Vilaxoán, al juliol. Esport El principal equip de futbol de la localitat és l'Arosa Sociedad Cultural, que va jugar una temporada a Segona Divisió. També cal destacar, en escacs, el Club Xadrez Fontecarmoa. Personatges cèlebres Categoria principal: Persones de Vilagarcía de Arousa Pepe Rubianes, humorista i actor de teatre Antón Paz Blanco, regatista Gustavo César Veloso, ciclista Fermín Bouza-Brey, historiador Daniel Abalo Paulos, futbolista Ciutats agermanades Matosinhos (Portugal) Gijón (Espanya) Referències Vegeu també Platja de Compostela Enllaços externs Port de Vilagarcía Cambra de Comerç Associació de Comerciants